Source: https://www.kaercher.com/fi/palvelut/asiakaspalvelu/yleiset-kaeyttoeehdot.html
Timestamp: 2018-04-25 01:08:53+00:00
Document Index: 24817826

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 1', '§ 6', '§ 6']

Yleiset käyttöehdot | Kärcher Oy
Kotisivujen yleiset käyttöehdot
Kotisivujemme sisältö muuttuu jatkuvasti. Sivujemme sisältö luodaan aina erityistä huolellisuutta noudattaen. Emme voi kuitenkaan taata, että sisältö on aukotonta tai virheetöntä. Kärcher Saksa ei ota vastuuta tämän sivuston tietoja tai dataa käytettäessä syntyvistä vahingoista edellyttäen, että Kärcher Oy ei ole tietoisesti käsitellyt tietoja karkean huolimattomasti.
Kärcher Oy ei ota vastuuta eikä anna takuita niiden verkkosivujen sisällöstä, joihin Kärcherin sivuilla, suorasti tai epäsuorasti, viitataan. Kärcher Oy ei suosittele sisältöä kolmansien osapuolien sivustoilla, joihin Kärcher Oy:n sivuilla viitataan. Kärcher Oy ei vastaa sivustoista, joihin sen omilla verkkosivuilla viitataan. Vastuu kustakin verkkosivustosta on kyseisen verkkosivuston ylläpitäjällä. Vierailijat siirtyvät linkeistä muille sivustoille omalla vastuullaan ja noudattavat niiden sivustojen ehtoja.
Copyright/tavaramerkit
Kaikki kuvat, grafiikat, tekstit ja muu täällä julkaistu sisältö, mukaan lukien layout, on tekijänoikeussuojattua. Mikäli mitään muuta ei mainita, ainoastaan yhtiöllä Alfred Kärcher GmbH & Co. KG on oikeus käyttää tätä suojattua sisältöä. Suojattua sisältöä saa luovuttaa eteenpäin ja/tai muokata ainoastaan yhtiöltä Alfred Kärcher GmbH & Co. KG saadulla kirjallisella suostumuksella.
Tämän sivuston kuvia tai tällä sivustolla käytettävää formaattia on ehdottomasti kiellettyä kopioida tai käyttää yksityisiin tarkoituksiin. Kärcherin liikemerkki ja sana “Kärcher” ovat suojattuja ja yhtiölle Alfred Kärcher GmbH & Co. KG kuuluvia merkkejä. Alfred Kärcher GmbH & Co. KG omistaa myös lukuisia muita tuotemerkkejä. Yhtiölle Alfred Kärcher GmbH & Co. KG kuuluvia tuotemerkkejä saa käyttää ainoastaan yhtiön kirjallisella suostumuksella.
Kärcher Oy (jatkossa Kärcher) toteuttaa kaiken datankäsittelyn (esimerkiksi datan keräämisen, käsittelyn ja siirtämisen) voimassaolevan lainsäädännön mukaisesti.
Jäljempänä selvennetään, mitä tietoja kerätään, mihin niitä käytetään ja edelleentoimitetaan, mitä turvallisuustoimenpiteitä Kärcher suorittaa turvatakseen tietosi sekä miten itse voit hyödyntää oikeuksiasi.
§ 1 Henkilötietojen käsittely henkilötietolain mukaan
Käyttäessäsi Kärcherin verkkopalveluja Kärcher pyytää sinusta erilaisia tietoja, joita kutsutaan myös henkilötiedoiksi. Kyseessä ovat tiedot, jotka voi yhdistää tunnistettavaan luonnolliseen henkilöön, esimerkiksi nimi, osoite tai puhelinnumero.
1. Yleistä Kärcherin verkkosivuilla vierailusta
Vieraillessasi Kärcherin verkkosivuilla eräitä tietoja kirjataan ylös. Ne talletetaan sivuston sisäiseen järjestelmään ja niitä voidaan käyttää tilastointitarkoitukseen, mutta ne ovat täysin anonyymejä.
Näitä ovat muun muassa seuraavat tiedot: vierailtujen sivujen nimet, käytetty selain, käyttöjärjestelmä, internet-palveluntarjoaja ja tiedustelun lähettänyt domain sekä pääsyn päivämäärä ja kellonaika, mitä hakukoneita käytetään, ladattujen tiedostojen nimet ja koneesi IP-osoite.
Muita henkilöön liittyviä tietoja rekisteröidään vain jos itse vapaaehtoisesti luovutat tiedot käytettäviksi esimerkiksi tiedustelun tai rekisteröitymisen yhteydessä. Luovuttamiasi henkilötietoja Kärcher käyttää vastatakseen kysymykseesi ja käsitelläkseen tilaustasi sekä hoitaakseen verkkosivujensa teknistä hallinnointia, riippuen siitä, mihin toimintoon luovutetut tiedot liittyvät. Tietoja käytetään eri yhteyksissä seuraavasti:
a) Tilaaminen luomatta asiakastiliä
Verkkokaupasta tilattaessa pyydämme asiakkaalta kaikkia tietoja, joita tarvitaan tilauksen vastaanottamiseen ja toimittamiseen. Käytämme tähän tarkoitukseen lomakkeen pakollisia kenttiä, joita ovat täydellinen nimi, sähköpostiosoite, postiosoite (laskutusosoite sekä erillinen toimitusosoite). Näitä tietoja käytetään vain tilauksen käsittelemiseen.
b) Asiakastili/rekisteröityminen
Voit ostosi yhteydessä myös rekisteröityä Kärcherin sivuille. Silloin liität sähköpostiosoitteeseesi salasanan. Asioidessasi sivuillamme seuraavan kerran voit kirjautua sisään samalla sähköpostiosoitteella ja valitsemallasi salasanalla. Muita henkilötietoja sinun ei tarvitse antaa. Kärcher tallentaa tietosi ja luo asiakastilin jota käytetään tilausten rekisteröintiin, käsittelyyn ja toimittamiseen. Kärcher säilyttää tietojasi tulevia tilauksia varten niin kauan kuin haluat pitää rekisteröitymisesi voimassa. Sinulla on aina oikeus nähdä nimelläsi rekisteröidyt tiedot, oikaista niitä tai pyytää Kärcheriä poistamaan ne.
c) Tilaustietojen tallentaminen
Mikäli luovutat Kärcherille tietoja tilauksen yhteydessä, tietosi tallennetaan siksi ajaksi jonka tilauksen toimittaminen vaatii. Tiedot tallennetaan henkilötietojen tallentamista koskevan lainsäädännön mukaisesti.
d) Vierailu toisen jälleenmyyjän sivuilla
Jos vierailet toisen jälleenmyyjän sivuilla ostoksia tehdessäsi ja saavut Kärcherin verkkopalveluihin klikkaamalla kumppanimme tai jälleenmyyjämme internet-tarjoukseen vievää linkkiä, minkä jälkeen jatkat tilauksen tekoa, Kärcher ei pyydä sinulta tilaustietoja, koska jatkat ostostasi muun jälleenmyyjän sivuilla.
3. Yhteydenottolomake
Jos otat Kärcheriin yhteyttä käyttämällä Kärcherin verkkosivuilla olevaa yhteydenottolomaketta, Kärcher tallentaa nimesi, osoitteesi, sähköpostiosoitteesi, kysymyksesi aihealueen sekä tiedon siitä, oletko kuluttaja-asiakas (yksityinen) vai yrittäjä (yritystoimija). Näiden tietojen avulla “Kommentteja”- ruutuun jättämäsi viesti voidaan kohdistaa suoraan oikealle henkilölle.
Yhteydenottolomakkeessa luovuttamiasi tietoja ei koskaan käytetä muihin tarkoituksiin, eikä milloinkaan markkinointiin.
4. Markkinointitutkimukset (esim. “Register and win”)
Kärcher käyttää tietojasi markkinointitutkimuksiin voimassa olevan lainsäädännön mukaisesti mikäli nimenomaan sallit sen laittamalla rastin ruutuun, jonka vieressä on seuraava teksti:
“Olen kiinnostunut osallistumaan myös muihin Kärcherin markkinointitutkimuksiin.”
Markkinointitutkimuskampanjoiden, kuten “Register and win”-kampanjan yhteydessä, Kärcher tallentaa asiakkaasta nimen, osoitteen, sähköpostiosoitteen ja puhelinnumeron sekä tiedon siitä, kuuluuko hän yksityis- vai yritysasiakkaisiin. Kärcher tallentaa myös asiakkaan syntymävuoden sekä hänen Kärcher-tuotteensa tuotenumeron, tuotenimen ja ostopäivän sekä tiedon siitä, kiinnostaako asiakasta vastata jatkossakin markkinointitutkimuksiin, mikäli asiakas on rastittanut näitä tietoja vastaavat ruudut tai täyttänyt vastaavan kentän. Kärcher käyttää tietoja markkinointitutkimuksiinsa vain mikäli asiakas on antanut siihen suostumuksensa rastittamalla asiaankuuluvat ruudut. Muussa tapauksessa Kärcher käyttää tietoja ainoastaan tavoittaakseen asiakkaan jos hän on voittanut palkinnon.
5. Kilpailut
Kilpailukampanjoiden yhteydessä Kärcher tallentaa vain ne tiedot, joita tarvitaan palkintojen arpomiseen sekä kilpailujen toteuttamiseen (esimerkiksi nimen, osoitteen ja sähköpostiosoitteen). Kärcher käyttää tietoja markkinointitutkimusten tai uutiskirjeiden lähettämiseen ainoastaan siinä tapauksessa, että asiakas on asiaankuuluvan ruudun rastittamalla itse nimenomaisesti antanut luvan käyttää tietojaan myös muihin tarkoituksiin.
6. Takuunpidennyskampanja
Jos osallistut takuunpidennyskampanjaan, sinun tulee kertoa vastauskaavakkeen pakollisissa kentissä nimesi, osoitteesi, sähköpostiosoitteesi ja tuotetiedot siitä laitteesta, jonka takuuaikaa haluat pidentää. Näitä tietoja käytetään takuutapauksen käsittelyyn ja siihen, että laite voidaan yhdistää oikeaan henkilöön. Kaavakkeen loput kentät ovat vapaaehtoisia.
Voit saada Kärcherin uutiskirjeen sähköpostiisi kertomatta nimeäsi, jos rekisteröidyt sähköpostiosoitteella ja annat suostumuksesi uutiskirjeen lähettämiseen rastittamalla ruudun seuraavan tekstin vieressä:
“Haluan tilata Kärcherin uutiskirjeen.”
Kun olet antanut suostumuksesi vahvistussähköpostin avulla, Kärcher käyttää sähköpostiosoitettasi uutiskirjeen vastaanottajana. Kärcherin säännöllliset uutiskirjeet kertovat ajankohtaisista tarjouksista ja Kärcherin tuotteista. Voit milloin tahansa lopettaa uutiskirjeen tilauksen.
§ 2 Henkilötietojen luovuttaminen ja poistaminen
1. Vierailu Kärcherin verkkopalveluissa
Tietoja, jotka tallennetaan kun asiakas pelkästään vierailee Kärcherin verkkopalveluissa, ei luovuteta kolmansille osapuolille.
a) Tietojen luovutus kumppaneille/jälleenmyyjille
Henkilötietojasi luovutetaan verkkokaupan kautta kolmansille osapuolille ainoastaan silloin, kun se on välttämätöntä sopimuksen täyttämiseksi, laskuasian käsittelemiseksi tai maksun suorittamiseksi. Jos et tilaa tuotteita suoraan Kärcher Oy:ltä vaan jälleenmyyjältä, joka on liitetty sopimuskumppaniksi Kärcherin verkkokauppaan, Kärcher rekisteröi tilaustietosi valitsemasi jälleenmyyjän toimeksiannosta. Saatuasi tilauksen valmiiksi Kärcher siirtää nämä tiedot kumppanin/jälleenmyyjän käyttöön tilauksen käsittelyä varten. Kyseinen kumppani/jälleenmyyjä vastaa henkilötietojesi ja tilauksesi käsittelystä. Kumppani/jälleenmyyjä saa Kärcheriltä vain ne tiedot, jotka ovat välttämättömiä kumppanin/jälleenmyyjän saaman tehtävän suorittamiseksi. Niillä ei ole oikeutta käyttää saamiaan tietoja muihin tarkoituksiin.
b) Asiakastilin poistaminen
Kärcher poistaa verkkokauppaansa rekisteröidyn asiakastilin kun asiakas klikkaa tilitiedoissaan painiketta “Poista tili” tai lähettää tilitiedoissa ilmoittamastaan sähköpostiosoitteesta henkilörekisterivastaavalle (shop@karcher.se) viestin, jossa kertoo haluavansa poistaa tilinsä.
Tiedustelu tai kommentti välitetään eteenpäin ainoastaan mikäli se on osoitettu Kärcher-konsernin sisällä eri yritykselle kuin on ollut tarkoitus. Viesti ja muut siihen liittyvät tiedot toimitetaan silloin yhtiön sisällä oikealle yhteyshenkilölle. Tietoja, jotka syötetään internetissä Kärcherin yhteydenottolomakkeeseen, ei luovuteta kolmansille osapuolille.
4. Markkinointitutkimukset
Kaikkia tietoja, joita sinusta on rekisteröity Kärcherin verkkosivuille markkinointitutkimuksiamme varten, käytetään yksinomaan Kärcherin sisäisissä toiminnoissa eikä niitä luovuteta kolmansille osapuolille. Tiedot poistetaan kun tietämyksesi ei enää ole tarpeellista markkinointitutkimuksillemme.
Tiedot, jotka on tallennettu Kärcherin verkkopalveluissa järjestettävien kilpailujen yhteydessä, poistetaan välittömästi kampanjan päätyttyä täydellisesti, eikä niitä luovuteta edelleen kolmansille osapuolille.
Tiedot, jotka Kärcher on tallentanut takuunpidennyskampanjan yhteydessä, poistetaan kun pidennetty takuuaika on kulunut. Tietoja ei luovuteta Kärcher-konsernin ulkopuolisille kolmansille tahoille.
Sähköpostiosoitetta, jonka olet antanut rekisteröityessäsi uutiskirjeen tilaajaksi, ei luovuteta eteenpäin kolmansille osapuolille. Mikäli et enää halua vastaanottaa uutiskirjettä, sähköpostiosoitteesi poistetaan vastaanottajien listalta.
8. Tietojen luovutus viranomaisille ja muille virallisille tahoille
Tietojasi luovutetaan Kärcher-konsernin ulkopuolelle vain siinä tapauksessa että toimivaltainen viranomainen tai valtiollinen virasto sitä vaatii. Näissä tapauksissa Kärcher Oy on velvollinen suostumaan vaatimukseen.
§ 3 Turvallisuusohjeet
Kärcher noudattaa toiminnassaan erilaisia turvallisuustoimenpiteitä, jotka ovat riittäviä suojaamaan henkilötietoja.
Kaikki tiedot, jotka Kärcher on tallentanut, on suojattu fyysisillä ja teknisillä toimenpiteillä sekä määrätyillä rutiineilla, jotka takaavat, että niihin on pääsy ainoastaan asiaan valtuutetulla henkilöstöllä.
Kärcherin verkkopalvelut on suojattu ohjelmistoperustaisella palomuurilla, joka estää palveluiden saatavuuden muista internetiin liitetyistä verkostoista. Lisäksi henkilötietoihin on pääsy ainoastaan sillä henkilöstöllä, joka tarvitsee tietoja työtehtäviinsä. Nämä työntekijät ovat käyneet turvallisuus- ja tietosuojakoulutuksen, ja käsittelevät asiakkaan tietoja luottamuksellisesti.
Verkkokaupassa tilauksen yhteydessä tapahtuva henkilötietojen luovutus on suojattu teollisuusstandardin Secure-Socket-Layer -kryptauksen (SSL 3.0) avulla. Kärcher ei tallenna asiakkaan antamia luottokorttitietoja, vaan luottokorttitiedot siirtyvät kryptattuina suoraan maksupalveluun Hypertext Transfer Protocol Secure -protokollaa käyttämällä.
Palveluihimme käytettävää salasanaa ei saa milloinkaan jättää ulkopuolisten saataville. Salasana kannattaa vaihtaa säännöllisesti. Asiakkaan tulee aina palvelusta poistuessaan kirjautua ulos asiakastililtään ja sulkea selain, jotteivät ulkopuoliset pääse käsiksi asiakastiliin.
§ 4 Evästeet
Käytämme sivustollamme evästeitä (cookies.) Evästeet ovat tekstitiedostoja, jotka tallennetaan koneesi kovalevylle. Voit poistaa evästeet käytöstä selaimesi asetuksissa. Tämän seurauksena saattaa olla, että kaikki Kärcherin verkkosivut eivät näy selaimessasi täydellisesti ja/tai oikein.
§ 5 Asiakkaan oikeudet
1. Tarkastelu
Sinulla on oikeus milloin tahansa saada tietää, mitä tietoja henkilöstäsi on tallennettu, mistä ne on saatu ja mihin tarkoitukseen niitä käytetään. Tarkastellaksesi sinusta talletettuja tietoja ota yhteyttä Kärcherin tietosuojavastaavaan.
2. Peruuttaminen (markkinointitutkimukset)
Sinulla on oikeus milloin tahansa peruuttaa Kärcheriltä oikeus käyttää tietojasi markkinointitutkimuksissaan. Lähetä silloin lyhyt sähköposti osoitteeseen info@karcher.fi. Sinun ei tarvitse antaa mitään syytä peruuttamiselle.
3. Peruminen (uutiskirje)
Sinulla on oikeus milloin tahansa perua suostumuksesi antaa Kärcherin käyttää henkilötietojasi esimerkiksi Kärcherin uutiskirjeen lähettämiseen. Jos haluat irtisanoa uutiskirjeen, klikkaa linkkiä “Peruuta uutiskirje”, joka on sähköpostissa saamasi uutiskirjeen lopussa. Muissa tapauksissa voit ottaa yhteyttä Kärcherin henkilörekisterivastaavaan (§ 6).
4. Poistaminen
Mikäli haluat poistaa asiakastilisi verkkokaupasta (§ 1 nro 2 b) ja haluat apua, ota yhteyttä Kärcherin henkilörekisterivastaavaan (§ 6).
§ 6 Yhteystiedot/henkilörekisterivastaava
Kärcher Oy:lle jättämistäsi tiedoista on vastuussa seuraava henkilö:
Henkilötietojen keruun, säilytyksen ja käytön hyväksyminen
Henkilötietojen käyttö ja luovuttaminen
Alfred Kärcher GmbH & Co. KG (jäljempänä KÄRCHER) käyttää henkilötietojasi
a) löytääkseen voittajia “Register and win” -kilpailuun
b) lähettääkseen uutiskirjeitä mikäli olet sen itse hyväksynyt
c) lähettääkseen markkinointitutkimuksia tiedonkeruutarkoituksessa mikäli olet sen itse hyväksynyt
Henkilötietojasi saatetaan luovuttaa viranomaiskäyttöön mikäli tietojen käsittely on välttämätöntä. Henkilökuntamme on velvoitettu käsittelemään kaikkea henkilötietodataa luottamuksellisesti.
Henkilökohtaisten tietojesi turvallisuus on meille erittäin tärkeää. Käytämme teknisiä tietoturvaratkaisuja suojataksemme henkilötietojasi ulkopuolisilta ja pyrimme jatkuvasti päivittämään järjestelmiämme teknisen kehityksen mukaan.
Kärcher on henkilötietolain mukaan velvollinen välittömästi asiakkaan pyynnöstä kertomaan asiakkaalleen, onko hänestä tallennettu tietoja ja jos on, niin mitä tietoja ne ovat. Mikäli asiakkaasta on tallennettu virheellisiä tietoja huolimatta siitä, että Kärcher pyrkii varmistamaan kaikkien tietojen oikeellisuuden, korjamme tiedot asiakkaan pyynnöstä.
Ota yhteyttä Kärcheriin osoitteeseen info@karcher.fi jos haluat lisätietoja tai jos haluat muokata sinusta tallennettuja tietoja tai poistaa ne.
Ehdot - Media
Seuraavat ehdot koskevat sivustoa, jonka omistaa tai on lisensoinut Kärcher Oy (http://www.karcher.fi). Käyttämällä verkkosivustoa hyväksyt, että sivuston kaiken käytön tulee olla seuraavien ehtojen mukaista. Kärcher Oy pidättää itsellään oikeuden muuttaa ehtoja aika ajoin.
Kärcher Oy ei vastaa mahdollisista kirjoitusvirheistä ja muista mahdollisista virheellisyyksistä, joita voi esiintyä Kärcher Oy:n verkkosivuilla esitettävässä materiaalissa. Kärcher Oy pidättää itsellään oikeuden oman harkintansa mukaan uudistaa Kärcher Oy:n verkkosivuja tai sulkea ne. Kärcher Oy ei vastaa sivustoista, joille Kärcher Oy:n sivuilla sijaitsevien linkkien kautta pääsee, eikä näiden linkattujen sivustojen sisältämästä informaatiosta.
Kärcher Oy:n verkkosivut on suojattu soveltuvalla tekijänoikeuslainsäädännöllä sekä kansainvälisillä sopimuksilla. Sivustolla esillä olevan materiaalin tekijänoikeudet kuuluvat Kärcher Oy:lle, mikäli ei muuta ole mainittu. Kärcher Oy:n tuotteita ja palveluita kuvaava informaatio, nimet ja symbolit ovat tavaramerkkejä jotka kuuluvat Kärcher Oy:lle tai jotka se on lisensoinut. Kärcher Oy:n verkkosivuilla olevaa informaatiota, joka on esimerkiksi tekstin, esitysten, graafisten elementtien, kuvien tai äänen muodossa, ei saa julkaista, siirtää, levittää tai tallentaa ilman Kärcher Oy:n antamaa kirjallista suostumusta, ellei niin erikseen ole mainittu. Edellämainittua informaatiota ei myöskään saa ilman Kärcher Oy:n kirjallista suostumusta käyttää kaupallisessa tarkoituksessa. On ehdottoman kiellettyä muuttaa Kärcher Oy:n verkkosivujen sisältöä.